laion/Wikipedia-Exotic huggingface dataset:
Eesti karikavõistlused võrkpallis

Eesti meeste karikavõistlused võrkpallis on Eesti Võrkpalli Liidu korraldatavad karikavõistlused. 1948 Tallinna “Dünamo” 1949 Tallinna “Spartak” 1950 Tallinna “Spartak” 1951 Tallinna “Spartak” 1952 Tallinna “Spartak” 1953 Tallinna Ohvitseride Maja 1954 Tallinna “Spartak” 1955 Tallinna Polütehniline Instituut 1956 Tallinna Ohvitseride Maja 1957 Tallinna Polütehniline Instituut 1958 Eesti Põllumajandus Akadeemia 1959 Tallinna “Kalev” 1960 Trammi- ja Trollibussi Trust 1961 Tallinna Pedagoogiline Instituut 1962 Tallinna Pedagoogiline Instituut 1963 Tallinna “Kalev” 1964 Tallinna Polütehniline Instituut 1965 Tallinna “Teras” 1966 Tallinna Polütehniline Instituut 1967 Tallinna “Teras” 1968 Tallinna Pedagoogiline Instituut 1969 Viljandi “Jõud” 1970 Tallinna KMKT 1971 Tallinna “Kalev” 1972 Tallinna “Dünamo” 1973 Tallinna Spordi Internaatkool 1974 Tallinna Polütehniline Instituut 1975 Pärnu KEK 1976 Pärnu KEK 1977 Kirovi nim. Näidiskalurikolhoos 1978 Pärnu KEK 1979 “Noorus” 1980 Tallinna Autoveod 1981 Tallinna Autobussipark 1982 Tallinna Autobussipark 1983 Tallinna Autobussipark 1984 Tallinna Polütehniline Instituut 1985 Vinni Näidissohvoostehnikum 1986 “Kalevi” juuniorid 1987 Vinni Näidissohvoostehnikum 1988 Tallinna Autobussikoondis 1989 Tallinna “Silikaat” 1990 Tallinna “Silikaat” 1991 Vinni Võrkpalliklubi 1992 Pärnu Võrkpalliklubi 1993 Pärnu Võrkpalliklubi 1994 Pärnu VK “Jart” 1995 Rakvere “Rivaal” 1996 Rakvere “Rivaal” 1997 Tartu “Ösel Foods” 1998 Tartu “Ösel Foods” 1999 ESS Pärnu Võrkpalliklubi 2000 ESS Pärnu Võrkpalliklubi 2001 ESS Pärnu Võrkpalliklubi 2002 ESS Pärnu Võrkpalliklubi 2003 ESS Pärnu Võrkpalliklubi 2004 Audentese Ülikool 2005 Tartu Pere Leib 2006 Selver Tallinn 2007 Selver Tallinn 2008 Tartu Pere Leib 2009 Selver Tallinn 2010 Selver Tallinn 2011 Selver Tallinn 2012 Pärnu VK 2013 TTÜ 2014 Pärnu VK 2015 Pärnu VK 2016 Pärnu VK 2017 Saaremaa VK 2018 Saaremaa VK 2019 Bigbank Tartu 2020 Selver Tallinn 2021 Bigbank Tartu 2022 Bigbank Tartu 2023 Bigbank Tartu Eesti naiste karikavõistlused võrkpallis Koduleht Võitjad
Rootsi ajaloomuuseum

Rootsi ajaloomuuseum (rootsi keeles Historiska museet ehk Statens historiska museum) on Rootsi riiklik arheoloogia-, kultuuriajaloo- ja kunstimuuseum. Muuseum asub Stockholmis. Muuseum asutati 1934. Muuseumihoone projekteerisid Bengt Romare ja Georg Scherman. Muuseumi direktor on Maria Jansén. Näiteks 2017 külastas muuseumi 165 973 inimest.
Aburi

Aburi on küla Lääne-Viru maakonnas Väike-Maarja vallas. Aburi külas asutati Virumaa esimene kolhoos "Uus Elu" 2. aprillil 1948. Kolhoosi moodustasid 9 peret ning kolhoosivaraks oli 230 ha maad, millest 160 põllumaad; 15 hobust; 20 lehma; ja 10 muud kodulooma. Maa-amet, vaadatud 21.11.2020. Statistikaamet, vaadatud 9.06.2019. http://metaweb.stat.ee/get_classificator_file.htm?id=3765296&siteLanguage=et http://www.monument.ee/vaike-maarja-vald/aburi-kolhoos-uus-elu
Ainola

Ainola oli soome helilooja Jean Sibeliuse, tema abikaasa Aino Sibeliuse ja nende pere kodu aastatel 1904–1972. Ainola asub Järvenpää linna lähedal Tuusula järve kaldal. Nimi "Ainola" viitab 'Aino (elu)kohale'. Ainola projekteeris Lars Sonck. 1972 müüsid Jeani ja Aino tütred selle koha Soome riigile. 1974 avati seal muuseum.
Griffithi observatoorium

Griffithi observatoorium (inglise Griffith Observatory) on observaatorium Ameerika Ühendriikide osariigi California suurimas linnas Los Angeleses. Art déco stiilis observatoorium on populaarne turismiatraktsioon, seal on teaduse- ja kosmoseteemalised näitused. See avati 1935. aastal ja on alati olnud tasuta külastatav, sest nii oli ette nähtud observatooriumi rahastaja Griffith J. Griffithi testamendis.  Griffithi observatoorium – pildid, videod ja helifailid Wikimedia Commonsis
Miodrag Perunović

Miodrag Perunović (serbia kirillitsas Миодраг Перуновић; sündinud 12. detsembril 1957 Cetinjes) on Jugoslaavia FSV, Jugoslaavia Liitvabariigi ja Montenegro endine poksija. Ta võistles kuni oktoobrini 1981 Jugoslaavia FSV eest. Jugoslaavia-siseselt võistles ta Montenegro SV eest. Ta oli kokku kolmekordne Jugoslaavia meister – II kergekeskkaalus (kuni 67 kg) 1978. aastal ning I keskkaalus (kuni 71 kg) aastatel 1979 ja 1981. Ta osales I keskkaalus (kuni 71 kg) 1980. aasta Moskva olümpiamängude poksivõistlustel, kus kaotas 2. ringis oma kohtumise ja jäi edasisest medaliheitlusest välja. Ta sai II kergekeskkaalus (kuni 67 kg) 2. maailmameistrivõistlustel (Belgrad, 1978) hõbemedali, kaotades finaalis kuldmedalivõitjale ja maailmameistrile Valeri Ratškovile (NSV Liit). Ta võitis I keskkaalus (kuni 71 kg) 23. Euroopa meistrivõistlustel (Köln, 1979) kuldmedali ja tuli Euroopa meistriks. Ta sai I keskkaalus (kuni 71 kg) 24. Euroopa meistrivõistlustel (Tampere, 1981) hõbemedali, kaotades finaalis kuldmedalivõitjale ja Euroopa meistrile Aleksandr Koškinile (NSV Liit). Ta poksis kuni septembrini 1990 Jugoslaavia FSV eest ning alates detsembrist 1990 kuni oktoobrini 1994 Jugoslaavia Liitvabariigi eest. Ta poksis alates oktoobrist 1981 kuni oktoobrini 1994 elukutselisena. Ta pidas kokku 30 kohtumist ning võitis neist 22 (neist 7 nokaudiga), kaotas 6 (neist 4 nokaudiga) ja viigistas 2 kohtumist. 1976, 1978, 1981 Montenegro SV parim sportlane 1978 Jugoslaavia FSV parim sportlane juunioride klassis 1979 Jugoslaavia FSV parim sportlane Jugoslaavia meistrivõistlused poksis. Tulemused Inglise keeles 22. suveolümpiamängude poksivõistlus. Moskva 1980. Tulemused inglise keeles 2. maailmameistrivõistlused poksis. Belgrad 1978. Tulemused inglise keeles 23. Euroopa meistrivõistlused poksis. Köln 1979. Tulemused inglise keeles 24. Euroopa meistrivõistlused poksis. Tampere 1981. Tulemused inglise keeles Miodrag Perunović veebisaidil Olympedia (inglise) Miodrag Perunović lehel BoxRec. Inglise keeles
Montšegorsk

Montšegorsk on linn Venemaal Murmanski oblastis. Asub Imandra järve kaldal. Montšegorsk asutati 1937. aastal vase- ja niklimaagi leiukoha juurde. Montšegorsk on vase ja nikli tootmise keskus. Linn ja selle ümbrus on tugevasti saastunud.
T grupp

T grupp AS (varasemate nimedega Tallinna Bussijaam OÜ, Osaühing Bussireisid) on Eesti transpordiettevõte. Ettevõte registreeriti Äriregistris 1998 ja ettevõtte juriidiline aadress on Lastekodu tänav 46 (Tallinna bussijaam). Ettevõtte juht on Andres Osula. Ettevõte on loonud tarkvaralise Tpileti süsteemi, mille kaudu saab osta kaugliinibusside pileteid. http://www.ituudised.ee/uudised/2016/03/18/t-grupp-loob-tartusse-veerandsada-uut-it-tookohta (vaadatud 25.05.2018) Ettevõtte koduleht
Hans Dsiss

Hans Dsiss (sündinud 8. mail 1942 Kuressaares) on eesti sotsioloog, kes on tegelenud peamiselt haridussotsioloogia temaatikaga. Dsiss, H., Kenkmann, P. (2005). Kodu ja üldharidus kui ressursside allikad noore põlvkonna elluastumisel. Kenkmann P., Saarniit, J. (toim.). Põlvkonnad muutuvas ajas (9–44). Tartu: Tartu Ülikooli Kirjastus.
Anu Laas

Anu Laas (sündinud 19. augustil 1957) on eesti sotsioloog, kes on tegelenud peamiselt soouuringutega. Ta lõpetas 1975. aastal Tartu 1. Keskkooli. 1992. aastal kaitses ta Tartu Ülikoolis magistritöö ajaloos ja 2000. aastal magistritöö sotsioloogias. Anu Laas töötab Tartu Ülikooli sotsioloogia ja sotsiaalpoliitika instituudis. Laas, A., Lamesoo, K., Talves, K. (2008). Mõtteviisi tõkked: maskuliinne teadusruum. Rämmer, A. (toim.). Vaateid teelahkmelt. Sotsioloogia, sotsiaaltöö ja sotsiaalpoliitika aktuaalseid probleeme Eestis (119–142) Anu Laas Eesti Teadusinfosüsteemis
ICA

ICA või Ica võib tähendada järgmist: ICA (ka ICA AB), Rootsi ettevõte ICA (ka ICA AG), Saksamaa ettevõte Rahvusvaheline Ühistute Liit (inglise International Co-operative Alliance') Ica piirkond Peruus Ica, linn Peruus
Otto Lilienthal

Karl Wilhelm Otto Lilienthal (23. mai 1848 Anklam – 10. august 1896 Berliin) oli Saksa lennunduspioneer. Otto Lilienthali teeneks on mitte niivõrd tolleks ajaks uute lendamise teoreetiliste lähtealuste väljatöötamine kui juba olemasolevate praktiliste teadmiste ärakasutamine ning lendama õppimiseks vajaliku mõtestatud meetodi lõplik arendamine. Praegu teada olevalt oli ta esimene inimene, kes sooritas edukalt juhitavaid lauglende, mida sai korrata kui sageli tahes. Oma lauglendude katsetustega saavutas ta läbimurde lendamise põhimõttel - „õhust raskem“. Lilienthal avaldas oma uurimusi laialdaselt ja sai tuntuks kui lauglendude vanameister. Paljud tema lennukatsed on hästi dokumenteeritud (fotod, lendude üksikasjalikud kirjeldused). Otto Lilienthal sooritas enda ehitatud balanssiir-lauglennukitega üle 2000 lauglennu kogulennuajaga umbes 5 tundi Ta hukkus ühel oma järjekordsel lennukatsel. Alexandre Liwentaal Karl Jatho lk. 98, "Abenteuer in Wind und Wolken", G. Wissmann, Transpress VEB Verlag Verkehrswesen, Berlin 1988
Jee Kast

Jee Kast, kodanikunimega Joost Stockx, (sündinud 22. aprillil 1977 Hasseltis) on belgia luuletaja ja slämmpoeet. Kirjutab hollandi keeles. Elab Brüsselis. Pseudonüüm on pärit esimesest luulekogust "Julie, de trut in de kast" (kirjutatud 2002, jäi avaldamata). 2001 lõpetas ta Brüsseli Euroopa ülikooli (Europese Hogeschool Brussel) turunduse alal. Kirjutamise ja töötubade läbiviimise kõrval on tegelnud täiskasvanute haridusega, 2008–2011 tegi turunduse ja ettevõtluse koolitusi kunstnikele. On luule kirjutamise ja esitamisega tegelenud juba 16 aastat. Esimene luulekogu ilmus 2004, praeguseks on ilmunud 6 kogu (viimased kaks 2012). On andnud välja kolm CD-d, viimane, "Stockholm" ilmus 2012 ja autor on avaldanud selle oma veebilehel tasuta allalaaditavana. 2014. aastal esines Tartus Prima Vistal ja TarSlämmi finaalis külalisesinejana. 2009–2011 osalenud üleriiklikel slämmluule võistlustel ja võitnud auhindu. 2012. aastal pääses ta Belgia talendivõistluse ("Belgium's Got Talent") finaali ning samal aastal astus üles ka Flandria ja Hasselti TEDx-i konverentsil. "Arhiivikoopia". Originaali arhiivikoopia seisuga 26. mai 2018. Vaadatud 25. mail 2018.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 28. juuni 2018. Vaadatud 25. mail 2018.{{netiviide}}: CS1 hooldus: arhiivikoopia kasutusel pealkirjana (link) http://www.sirp.ee/online-uudised/algab-kirjandusfestival-prima-vista/ https://tartu.postimees.ee/2784782/homme-algav-kirjandusfestival-prima-vista-tegelikult-juba-kaibki http://www.cccb.org/en/participants/file/jee-kast/221906 Koduleht luule-CD "Stockholm" Telesaate "Belgium's Got Talent" finaal, katkend Youtube'is
Die Damen aus der Hölle

"Die Damen aus der Hölle" (eesti keeles 'daamid põrgust') oli Esimeses maailmasõjas Keskriikide Saksa ja Austria-Ungari vägedes käibel olnud väljend Antanti vägede poolel sõdinud šoti meeste mõnitamiseks ja pilkamiseks. Esimesed olid sõjaliselt hõivanud Serbia ja Montenegro kuningriigid ning Albaania vürstkonna. Keskriikide liitu kuulunud Bulgaaria kuningriigi abiga kujunes otsene vastasseis Kreeka kuningriigi piiril. 1914. aasta juulis oli Lääne-Balkanil vallandunud algav maailmasõda. Balkani poolsaarele hea merepääsuga Salonika linna alla hakkas 1915. aasta novembris kogunema šotlastest moodustatud Suurbritannia rügement, mis võttis osa 1916. aasta Antanti sõjalistest operatsioonidest. Sakslased püüdsid naeruvääristada nende seelikuid meenutavaid kilte ja tugevat võitlusvõimet. Kuid 10. teenistuspataljoni šotlased võtsid väljendit The Ladies from Hell isekeskis komplimendina ning vastasid, et nad on piisavalt kõvad mehed, et sõjas kartmatult kasvõi vastassugupoole rõivaid kanda! Sakslastest keisrivägede küllaltki noobel keelekasutus osutab siiski nende aukartusele šotlaste ees.
Borovitši

Borovitši on linn Venemaal Novgorodi oblastis, Borovitši rajooni keskus. Asub Msta jõe ääres. Borovitši on Novgorodi oblasti suuruselt teine linn. Borovitši on tekkinud 15. sajandil. Linnaõigused sai 1770. aastal. 1878. aastal valmis raudteeharu, mis ühendab linna Moskva–Peterburi raudteega. 19. sajandi lõpust alates toodetakse seal tulekindlaid telliseid. 2017. aastal oli linna elanike arv 50 896. Borovitšil on neli sõpruslinna: Binghamton (USA) Haapsalu (Eesti) Pereira (Colombia) Suolahti (Soome) Q127323941 http://www.boradmin.ru/
Seattle'i Tacoma rahvusvaheline lennujaam

Seattle'i Tacoma rahvusvaheline lennujaam (IATA: SEA, ICAO: KSEA, FAA LID: SEA), mida nimetatakse ka Sea-Taci lennujaamaks või Sea-Taciks, on peamine lennujaam, mis teenindab Seattle'it Ameerika Ühendriikides. Lennujaam asub umbes 21 kilomeetri kaugusel Seattle'i kesklinnast. Lennujaam on Alaska Airlinesi, Delta Air Linesi ja Horizon Airlinesi kodulennujaam. Lennujaama läbis 2017. aastal rohkem kui 46,9 miljonit reisijat.
Teherani Imam Khomeini rahvusvaheline lennujaam

Teherani Imam Khomeini rahvusvaheline lennujaam (pärsia keeles فرودگاه بینالمللی امام خمینی; IATA: IKA, ICAO: OIIE) on Iraani pealinna Teherani peamine rahvusvaheline lennujaam. Lennujaam asub umbes 30 kilomeetri kaugusel Teherani kesklinnast. Teherani Imam Khomeini rahvusvahelist lennujaama läbis 2017. aastal üle 8,8 miljonit reisija. Lennujaam on Iran Airi ja Mahan Airi kodulennujaam. Ukraine International Airlinesi lend 752  Teherani Imam Khomeini rahvusvaheline lennujaam – pildid, videod ja helifailid Wikimedia Commonsis Ametlik koduleht
Arhiivimoodustaja

Arhiivimoodustaja on asutus, kelle tegevuse käigus võib tekkida arhivaale. Arhiivimoodustaja esitab liigitusskeemi kooskõlastamiseks avalikule arhiivile. Arhiivimoodustajate liigitusskeem peab põhifunktsioonide osas sisaldama lisaks: funktsiooni kirjeldust (tegevused või tööprotsessid, mida tehakse funktsiooni täitmiseks); volitust funktsiooni teostamiseks ehk viidet õigusakti(de)le; sarjade nimetused ja tähised eelmises liigitusskeemis, kui need erinevad. https://www.riigiteataja.ee/akt/129122011229
Ida-Viru Ettevõtluskeskus

Ida-Viru Ettevõtluskeskus (lühendatult IVEK) on Eesti sihtasutus, mis tegutseb Ida-Viru maakonnas. IVEKi peakontor asub Jõhvis aadressil Keskväljak 4. IVEKi asutasid 2002 kolm Ida-Viru maakonna linna: Jõhvi, Kiviõli ja Kohtla-Järve. 2007 laienes IVEK ka Narva, kus avas oma esinduse. 2013 asutati IVEKi eestvõttel Eesti esimene regionaalne filmifond: Viru Filmifond. Ida-Virumaa Tööstusalade Arendus http://ivek.ee/meist/ajalugu/ (vaadatud 25.05.2018) IVEKi koduleht
Volhov

Volhov (soome Olhava) on linn Venemaal Leningradi oblastis, Volhovi rajooni keskus. Asub Volhovi jõe ääres Peterburist 122 km idas. Volhov tekkis 1918. aastal Volhovi jõele hüdroelektrijaama rajamisega. Linnaõigused sai 1933. aastal. 1933–1940 kandis nime Volhovstroi. Linnas asub alumiiniumitehas. Linnast 10 km kaugusel asub Staraja Ladoga küla. 46 100 (2005) 45 800 (2007) 45 500 (2009) 47 344 (2010. aasta rahvaloendus) Q127207496 http://volhovstroy.narod.ru/
Lyon-Saint-Exupéry lennujaam

Lyon-Saint Exupéry lennujaam (prantsuse keeles: Aéroport de Lyon-Saint Exupéry), varem tuntud kui Lyon Satolase lennujaam (IATA: LYS, ICAO: LFLL), on rahvusvaheline lennujaam Lyonis. Lennujaam asub umbes 11 kilomeetrit Lyoni kesklinnast. Lennujaama läbis 2016. aastal rohkem kui 9,5 miljonit reisijat.
Phnom Penhi rahvusvaheline lennujaam

Phnom Penhi rahvusvaheline lennujaam (IATA: PNH, ICAO: VDPP) (khmeeri keeles:អាកាសយានដ្ឋានអន្តរជាតិភ្នំពេញ, prantsuse keeles: Aéroport International Phnom Penh) on rahvusvaheline lennujaam Phnom Penhis, Kambodža pealinnas. Lennujaam asub umbes 10 kilomeetrit Phnom Penhi kesklinnast. Lennujaama läbis 2017. aastal rohkem kui 4 miljonit reisijat.
Newcastle'i lennujaam

Newcastle'i rahvusvaheline lennujaam (IATA: NCL, ICAO: EGNT) on rahvusvaheline lennujaam Newcastle upon Tyne´is Inglismaal. Lennujaam asub umbes 10,5 kilomeetrit Newcastle upon Tyne´i kesklinnast. Lennujaama läbis 2017. aastal rohkem kui 5,3 miljonit reisijat.
Orlando rahvusvaheline lennujaam

Orlando rahvusvaheline lennujaam (IATA: MCO, ICAO: KMCO, FAA LID: MCO) on rahvusvaheline lennujaam, mis teenindab Orlando linna Floridas USAs. Lennujaam asub umbes 10 kilomeetrit Orlando kesklinnast. Lennujaama läbis 2017. aastal 44 611 265 reisijat. Lennujaam on Florida osariigi kõige aktiivsem lennujaam. Lennujaam on Silver Airwaysi kodulennujaam.
Operaatorarvutus

Operaatorarvutus on lineaarsete süsteemide (näiteks elektriahelate ehk -sidude) dünaamiliste omaduste arvutuste teostamise meetod. Operaatorarvutuse võttis kasutusele Oliver Heaviside. Ta lähtus diferentseerimisoperaatori p kasutusevõtmisel seisukohast, et lineaarsest konstantsete kordajatega diferentsiaalvõrrandist saab asendustega dx/dt=px ja ʃx·dx=x/p süsteemi kirjeldava polünoomi. Samadele tulemustele jõutakse ka kompleks-sageduskarakteristikutest lähtudes, kui nendes asendada jω=p. Olemuselt on operaatorarvutus Lapalace'i teisendusele vastav arvutus, mille puhul kompleksmuutuja s=σ+jω on asendatud tema imaginaarosaga s=jω (võttes muutujas s reaalosa σ=0), ja kasutades selle tähistamiseks tähte p (p=jω). Seega sarnaneb lähenemine operaatorarvutuse puhul sellega, mida kasutatakse Fourier' teisenduse puhul. Ülekandefunktsioon Logaritmilised asümptootilised sageduskarakteristikud
Meyerton

Meyerton on linn Lõuna-Aafrika Vabariigis Gautengi provintsis Sedibengi ringkonnas, Midvaali valla halduskeskus. Linn asub Vereenigingist 15 km kirde pool. Meyerton on asutatud 1891. aastal. Linn on saanud nime ohvitseri ja Transvaali parlamendi liikme Johannes Petrus Meyeri järgi. Meyerton sai linnaõigused 1961. aastal. Lõuna-Aafrika Vabariigi 2011. aasta rahvaloenduse andmetel oli Meyertoni elanikest mustanahalisi aafriklasi 49,34%, valgeid 48,57%, värvilisi 1,22%, India või Aasia päritolu inimesi 0,51% ja teisi 0,35%. Afrikaani keelt pidas emakeeleks 42,19% inimesi, sotho keelt 23,16%, inglise keelt 11,90%, suulu keelt 9,05%, koosa keelt 5,38%, pedi keelt 1,70%, tsonga keelt 1,51% ja tsvana keelt 1,37%. https://census2011.adrianfrith.com/place/761006
Äksi kirik

Äksi Andrease kirik on kirik Tartu maakonnas Tartu vallas Äksi alevikus. Kirikukihelkonda on kirjalikes allikates esmamainitud 1443. aastal. Samas asukohas on olnud mitu puust kirikut, mis on aga sõdades hävinud. Praegune kirikuhoone on tõenäoliselt ehitatud 1770. aastal, vanimad osad umbes 1500. aastast. Kirik rekonstrueeriti põhjalikult uusgooti stiilis 1887.–1889. aastal Reinhold Guleke projekti järgi, kes kavandas ka samas stiilis sisekujunduse. Kiriku altarimaali maalis Julie Wilhelmine Hagen-Schwarz. Kirikuaias on mälestuskivi 1815–1832 Äksis pastoriks olnud Otto Wilhelm Masingule (1763–1832). Kirikus on pastorina töötanud ka Eesti kultuuritegelane August Wilhelm Hupel, juhuluuletaja Carl Gustav von Staden, aastatel 1834–1855 koolielu arendaja, eesti-saksa sõnaraamatu koostaja ja esimene Goethe eesti keelde tõlkija Franz von Ackermann (1801–1855). Äksi kiriku kaitsepühak on püha Andreas. Kirikus tegutseb EELK Äksi Andrease kogudus. Äksi kirik (2011) Äksi kirik (2015) Äksi Andrease kogudus Äksi kirik kultuurimälestiste riiklikus registris
Magaliesburg

Magaliesburg on linn Lõuna-Aafrika Vabariigis Gautengi provintsis West Randi ringkonnas. Lõuna-Aafrika Vabariigi 2011. aasta rahvaloenduse andmetel oli Magaliesburgi elanikest mustanahalisi aafriklasi 91,80%, valgeid 6,57%, värvilisi 0,80%, India või Aasia päritolu inimesi 0,27% ja teisi 0,55%. Tsvana keelt pidas emakeeleks 59,31%, suulu keelt 9,08%, inglise keelt 7,84%, afrikaani keelt 4,84%, sotho keelt 4,13%, pedi keelt 2,63%, koosa keelt 2,63%, ndebele keelt 1,90%, venda keelt 1,31% ja tsonga keelt 1,12%. https://census2011.adrianfrith.com/place/763006
Centurion

Centurion (kuni 1995. aastani Verwoerdburg) on linn Lõuna-Aafrika Vabariigis Gautengi provintsis Tshwane linnaringkonnas. 1904. aastal asutati praeguse Centurioni asukohas Droogegrondi farmi territooriumil asula, millele anti nimeks Lyttelton Township. 1964. aastal sai Lyttelton linnaõigused. 1967 aastal nimetati Lyttelton ümber Verwoerdburgiks. See nimi anti linnale Lõuna-Aafrika Vabariigi mõrvatud peaministri Hendrik Verwoerdi mälestuseks. 28. juunil 1995 sai Verwoerdburg uueks nimeks Centurion. Lõuna-Aafrika Vabariigi 2011. aasta rahvaloenduse andmetel oli Centurioni elanikest valgeid 58,97%, mustanahalisi aafriklasi 29,30%, India või Aasia päritolu inimesi 8,42%, värvilisi 2,33% ja teisi 0,98%. Afrikaani keelt pidas emakeeleks 49,43%, inglise keelt 25,99%, pedi keelt 5,23%, tsvana keelt 3,74%, suulu keelt 3,27%, sotho keelt 2,85%, koosa keelt 2,62%, tsonga keelt 1,43%, ndebele keelt 1,31% ja venda keelt 1,26%. Verwoerdburg is renamed Centurion SA history https://census2011.adrianfrith.com/place/799059
53. õhutõrjeraketibrigaad

53. õhutõrjeraketibrigaad (vene keeles 53-я зенитная ракетная бригада) on Venemaal Kurski oblastis Kljukva külanõukogus dislotseeruv Venemaa Lääne sõjaväeringkonna 20. ühendarmee allüksus. Rahvusvahelise uurimismeeskonna (JIT) raporti järgi pärines 2014. aasta juunis Ida-Ukrainas Malaysia Airlinesi lend 17 reisilennuki Boeing 777 allatulistanud õhutõrjekompleks Buk 53. õhutõrjeraketibrigaadi relvastusest. "Специалисты ПВО Западного военного округа приступили к приёму новых ЗРК «Бук-М3»". Пресс-служба Западного военного округа (vene). 2.12.2017. Vaadatud 26.05.2018. Shaun Walker (24.05.2018). "MH17 downed by Russian military missile system, say investigators | International team say evidence shows missile came from a Russia-based unit" (inglise). theguardian.com. Vaadatud 24.05.2018. "Linking MH17 To Russia's 53rd Brigade" (inglise). Vabadusraadio. 24.05.2018. Vaadatud 25.05.2018. Lauri Laugen (25. mai 2018). "Holland ja Austraalia otsustasid koos Venemaa lennu MH17 allatulistamise eest Ukrainas vastutusele võtta". Delfi. Vaadatud 26. mai 2018. "MH17 missile owned by Russian brigade, investigators say". BBC (inglise). 24. mai 2018. Vaadatud 26. mai 2018. Feskov, V.I.; Golikov, V.I.; Kalašnikov, K.A.; Slugin, S.A. Вооруженные силы СССР после Второй Мировой войны: от Красной Армии к Советской (vene keeles). Tomsk: Scientific and Technical Literature Publishing. ISBN 9785895035306.  53. õhutõrjeraketibrigaad – pildid, videod ja helifailid Wikimedia Commonsis Brigaadi ajalugu
Alberton

Alberton on linn Lõuna-Aafrika Vabariigis Gautengi provintsis Ekurhuleni linnaringkonnas. Alates 2000. aasta detsembrist ei ole Alberton enam iseseisev omavalitsusüksus, vaid kuulub Ekurhuleni linnaringkonna koosseisu. Lõuna-Aafrika Vabariigi 2011. aasta rahvaloenduse andmetel oli Albertoni elanikest valgeid 53,21%, mustanahalisi aafriklasi 26,53%, värvilisi 14,43%, India või Aasia päritolu inimesi 4,89% ja teisi 0,94%. Afrikaani keelt pidas emakeeleks 42,44%, inglise keelt 34,59%, suulu keelt 6,88%, sotho keelt 5,06%, koosa keelt 2,70%, pedi keelt 1,80% ja tsvana keelt 1,69%. Alberton (South Africa) CRW Flags https://census2011.adrianfrith.com/place/797029
Nikolai Burdenko

Nikolai Nilovitš Burdenko (vene keeles Николай Нилович Бурденко; 22. mai 1876 – 11. november 1946 Moskva) oli vene kirurg, neurokirurgia rajaja Venemaal. Ta õppis Tomski ülikoolis ja seejärel Tartu ülikoolis, mille ta lõpetas 1906. aastal. Alates 1910. aastast töötas Tartu ülikoolis professorina. Alates 1918. aastast töötas Voroneži ülikoolis ja 1923. aastast Moskva Riiklikus Ülikoolis. 1934. aastal asutas ta maailma esimese neurokirurgia instituudi. Aastatel 1937–1946 oli ta Punaarmee peakirurg. 1944. aastast juhtis ta Katõni massimõrva uurimise komisjoni, mis tegi vastavalt Nõukogude parteivõimude korraldusele süüdlasteks sakslased, kuigi tegelikult oli massimõrv Nõukogude Liidu Kommunistliku Partei (ÜK(b)P KK Poliitbüroo) korraldatud ja NKVD toime pandud sõjakuritegu. Burdenko nime kannab neurokirurgia instituut Moskvas. Nõukogude ajal nimetati N. Burdenko tänavaks varasemat ja praegust Veski tänavat Tartus. Toomemäel oli Nikolai Burdenko mälestussammas. Tema auks on nimetatud ka asteroid 6754 Burdenko. Ta oli abielus Vana-Kuuste mõisast pärit baltisakslase Agnes Helene (Ella) von Siversiga (1876–1939), kes oli Vana-Kuuste mõisniku August Friedrich von Siversi (1837–1896) ja tema abikaasa Helene (Lolo) von Seidlitzi (1845–1930) tütar. Abielu lahutati. Sotsialistliku töö kangelane (1943) Stalini preemia (1941) Lenini orden (1935, 1943, 1945) Tartu. Nikolai Burdenko mälestussammas Toomemäel Tartu Ülikooli Raamatukogu fotokogu Genealogisches Handbuch des Adels. Adlige Häuser B. Band IV. Limburg a. d. Lahn: C. A. Starke Verlag, 1959. Lk 494, 495. Maie Toomsalu artikkel Nikolai Burdenkost raamatus "Tartu Ülikooli Vana Anatoomikumi professorid". Tartu, 2002, lk 186–191 Teoseid Nikolai Burdenko bareljeefportree Toome kliinikus Nikolai Burdenko rindportree. Nooremas eas